Jutlàndia

Jutlàndia (en danés: Jylland; en alemanh: Jütland) es la peninsula formant la partida continentala de Danemarc. Etimologia L'origina del nom Jutlàndia es associada a la preséncia del pòble dels Juts, coneguts istoricament al sègle V. Geografia Jutlàndia es banhada a l'oèst per la mar del Nòrd, al nòrd-oèst pel Skagerrak, al nòrd-èst pel Kattegat e a l'èst pel Pichon Belt (estrech que liga lo Kattegat a la mar Baltica). Al sud, se limita per la frontèra germanodanesa. De 1970 a 2006, es formar de set amter (departaments): Jutlàndia del Nòrd (Nordjylland) Jutlàndia del Sud (Sønderjylland) Ribe Ringkjøbing Viborg Vejle Århus Superfícia: 29 776 km². Populacion 1èr de1er genièr de 2007: 2 513 601 (84,41 hab./km²). Dempuèi lo 1èr de genièr de 2007, Jutlàndia compren tres regions danesas: la Jutlàndia del Nòrd; la Jutlàndia centrala; e lo Danemarc del Sud. Peninsula Cimbriana Al sens larg, Jutlàndia compren tanben lo Land alemand del Schleswig-Holstein, mas lo tèrme mai corrècte per aquela peninsula entièra es peninsula Cimbriana, derivat de l'ancian pòble dels Cimbres. Istòria Aquela region europèa a coneguèt fòrça destruccions al passar un o dos tsunamis creats per l'aclapament d'una partida del plan continental (esfondrament de Storegga) a l'oèst de l'actuala Norvègia. Aquel eveniment marca benlèu l'insularizacion de l'Anglatèrra qu'èra de per abans, dempuèi la fin del darrièr periòde de glaciacion, ligada al Danemarc per una zona nomenada Doggerland pels arqueològs (ara submergida). Jutlàndia es tanben lo nom donat, lo 31 de mai de 1916, a una de las mai grandas batalhas navalas de totes los temps, que se debanèt al larg de la còsta oèst de la peninsula, opausant la Grand Fleet britannica de l'amiral Jellicoe a la Hochseeflotte allemanda de l'amiral Scheer. Referéncias